હાલ ફેબ્રુઆરી માસ સુધીમાં નવસારી પાલિકાએ વેરાની વસૂલાત 8.01 કરોડ રૂપિયાની કરી દીધી છે. બીજા શબ્દોમાં કહીએ તો 70 ટકા નજીક વસૂલાત થઈ છે. જૂની બાકીને અલગ રાખીએ તો વર્તમાન વર્ષની વસૂલાત તો 75-77 ટકાથી વધુ થઈ ગઈ હોવાનું જાણવા મળે છે. હાલના વર્ષમાં વસૂલાત જે વધુ થઈ છે તેનું એક કારણ નોટબંધીના 50 દિવસ દરમિયાન 500 અને 1000 રૂપિયાના દરની જૂની નોટો થકી થયેલી વસૂલાત છે. 11 નવેમ્બરથી ડિસેમ્બર 28 દરમિયાન 3.72 કરોડ રૂપિયાની માતબર વસૂલાત 500-1000ની જૂની નોટ થકી થઈ છે.